[{"text_idx": "#000000", "text": "Bai Euskarari Elkarteak euskal enpresei eta profesionalei zuzenduriko Enpresarean proiektuaren webgunea berritu du"}, {"text_idx": "#000001", "text": "HomeAlbisteakBai Euskarari Elkarteak euskal enpresei eta profesionalei zuzenduriko Enpresarean proiektuaren webgunea berritu du"}, {"text_idx": "#000003", "text": "Euskaraz lan egin nahi duten enpresen eta profesionalen arteko harremana eta elkarlana sustatu nahi dira, 2012tik, Enpresarean proiektuaren bidez. Bi urtean behin antolatzen den Enpresarean azoka, Enpresarean Foroa eta Enpresarean.eus webgunea dira egitasmoaren ardatz."}, {"text_idx": "#000004", "text": "Webgunea Enpresarean proiektuaren zutabe moduan aurkezten da, eduki interesgarria modu irekian partekatzeko erakusleiho gisa. Profesionalek eta enpresek funtzionalitate hauek, besteak beste, izango dituzte gailu ezberdinetan erabili ahal izateko: Enpresarean TB, agenda profesionala, formaziorako aukerak, enpresa munduko berriak eta sareko parte izateagatik aukera bereziak."}, {"text_idx": "#000005", "text": "Enpresarean TB da berrikuntza nabariena webgune berrituan, Bai Euskarari Elkarteak martxan jarritako telebista berezia. Ikus-entzunezko biltegi bat ere izango du. Bertan, Enpresarean proiektuaren markoan garaturiko ekitaldi guztiak (enpresa azoka, foro, hitzaldi, ikastaro...) egongo dira ikusgai. Gainera, aurreratzean, datozen ekitaldien berri emango du, agendan jaso eta zuzenean izena emateko aukera izateko."}, {"text_idx": "#000006", "text": "Ekitaldien formatuari dagokionez, pauso bat aurrera eman eta, ekitaldi presentzialak ez ezik, ikastaro, hitzaldi eta foro digitalak ere eskainiko dira, Enpresa ezberdinen etxeetatik, mundu osora. Nahi duenak zuzen-zuzenean ikusi ahal izango du eta, bestela, ondoren ere, saioa Enpresarean TB ataletik zabalduko da."}, {"text_idx": "#000007", "text": "Helburua da euskal profesionalek eta enpresek, euskarazko eduki profesionalak nahieran izatea, nahi dutenean, nahi duten lekutik, nahi duten unean."}, {"text_idx": "#000008", "text": "Ekitaldi guztiak, digitalak edo-eta presentzialak, profesionalei egokituriko agenda batean jasoko dira. Hori horrela izanik, erabiltzaileek hilero ekitaldi interesgarriak egutegian gorde eta enpresa sareko harremanak areagotzeko aukera izango dute. Aipagarria da, era berean, agenda horretan ez direla soilik Enpresarean proiektuko ekimenak zabalduko; sareko profesionalek agenda horretan euren proposamenak argitaratu eta partekatu ahal izango dituzte."}, {"text_idx": "#000009", "text": "Helburua da, euskaratik eta elkarlanetik agenda profesional bat sortzea, euskal enpresen eta profesionalen arteko sarea ehundu eta hartu-emana sustatzeko."}, {"text_idx": "#000010", "text": "Webgune berriak blog-a mantenduko du, non sareko parte-hartzaile guztiek eduki interesgarriak modu irekian partekatzeko aukera izango duten. Bertan jasoko dira hainbat gairen inguruko albisteak, esate baterako: euskara eta enpresa, enpresarean azoka, enpresarean foroa, ekonomia, hitzaldi bereziak, ikastaroak, etab."}, {"text_idx": "#000011", "text": "Profesionalen komunitatean sartzea oso erraza da. Webgunearen bidez egin behar da izen-ematea, profesional edo-eta enpresa bezala. Hori egindakoan, erabiltzaileak sareko profesionalekin harremanetan jartzeko aukera izango du, bai eta ideiak, iruzkinak, iritziak, eskakizunak... partekatzeko ere. Gainera, aurretik esan bezala, ekitaldi bereziak agenda profesionalean sartzeko eta blogean berri interesgarriak argitaratzeko aukera izango du, bai eta webgunearen bitartez saio formatiboak edo hitzaldiak eskaintzeko aukera ere."}, {"text_idx": "#000012", "text": "Martxoaren 2an, bizi-bizian: Talentua erakarri."}, {"text_idx": "#000013", "text": "Enpresarean.eus martxan jarri berri, dagoeneko iragarri du bere lehenengo zuzenekoa. Arteman Komunikazioa kooperatibako zuzendaria den Gorka Etxabek marka eta talentuaren erakartzearen inguruko hitzaldia eskainiko du martxoaren 2an, zuzen-zuzenean, enpresaresarean.eus webgunean bertan. Ez dago aurretik izena eman beharrik, interesa duenak egunean bertan webgunean sartuta ikusi ahal izango du saioa."}, {"text_idx": "#000014", "text": "Martin Ugalde foroan, euskalgintza eta administrazioa mintzo"}, {"text_idx": "#000017", "text": "Interneten ere, lehen hitza euskaraz"}, {"text_idx": "#000018", "text": "Webgune honek cookie-ak erabiltzen ditu bere esperientzia hobetzeko, webgunean nabigatzen duen bitartean. Horietatik, beharrezkotzat sailkatzen diren cookie-ak zure nabigatzailean biltegiratzen dira, funtsezkoak baitira webgunearen oinarrizko funtzionalitateen funtzionamendurako. Hirugarrenen cookie-ak ere erabiltzen ditugu, webgune hau nola erabiltzen den aztertzen eta ulertzen laguntzen digutenak. Cookie horiek zure nabigatzailean gordeko dira, zure baimenarekin bakarrik. Zuk ere aukera duzu cookie horiek ez daitezen gorde. Hala ere, cookie horietako batzuk baztertzeak eragina izan dezake haien nabigazio-esperientzian."}, {"text_idx": "#000019", "text": "Beharrezko cookieak erabat funtsezkoak dira webguneak behar bezala funtziona dezan. Kategoria honetan webgunearen oinarrizko funtzionaltasunak eta segurtasun ezaugarriak bermatzen dituzten cookieak bakarrik sartzen dira. Cookie hauek ez dute informazio pertsonalik gordetzen."}, {"text_idx": "#000020", "text": "Cookie analitikoak bisitariek webgunearekin nola elkarreragiten duten ulertzeko erabiltzen dira. Cookie hauei esker, bisitariei, errebote-tasari, trafiko-iturriari, etab."}, {"text_idx": "#000021", "text": "Errendimendu cookieak webgunearen errendimendu gakoen indizeak ulertzeko eta aztertzeko erabiltzen dira eta horrek bisitariei erabiltzaileen esperientzia hobea eskaintzen laguntzen die."}, {"text_idx": "#000022", "text": "Iragarkien cookieak bisitariei iragarki eta marketin kanpaina garrantzitsuak eskaintzeko erabiltzen dira. Cookie hauek bisitarien jarraipena egiten dute webgune guztietan eta informazioa biltzen dute iragarki pertsonalizatuak emateko."}]